b'\n_START_ARTICLE_\nDuj\xc5\xb3 \xc5\xa1alinimas i\xc5\xa1 vandens\n_START_SECTION_\nDuj\xc5\xb3 \xc5\xa1alinimas i\xc5\xa1 vandens\n_START_PARAGRAPH_\nI\xc5\xa1 vandens \xc5\xa1alinamos tokios dujos kaip, anglies dvideginis (CO\xe2\x82\x82), deguonis (O\xe2\x82\x82) ir vandenilio sulfidas (H\xe2\x82\x82S). Esan\xc4\x8dios dujos vandeniui teikia agresyvumo, spartina vamzdyn\xc5\xb3 korozij\xc4\x85, o anglies dvideginis - ir betono korozij\xc4\x85. Vandenilio sulfidas suteikia vandeniui nemalon\xc5\xb3 kvap\xc4\x85. Dujos i\xc5\xa1 vandens \xc5\xa1alinamos fiziniais ir cheminiais metodais. Kontaktuojant vandeniui su aplinkos oru, jame pradeda tirpti oro deguonis (O\xe2\x82\x82). Vandenyje i\xc5\xa1tirpusi\xc5\xb3 duj\xc5\xb3 koncentracija priklauso nuo vandens temperat\xc5\xabros.\n_START_SECTION_\nCheminis metodas\n_START_PARAGRAPH_\nCheminis metodas \xe2\x80\x93 i\xc5\xa1 vandens \xc5\xa1alinamos dujos reagent\xc5\xb3 pagalba, reagentai reaguoja su vandenyje i\xc5\xa1tirpusiomis dujomis. I\xc5\xa1tirp\xc4\x99s vandenyje deguonis \xc5\xa1alinamas natrio sulfidu (Na\xe2\x82\x82SO\xe2\x82\x83) ir hidrazino hidrantu (N\xe2\x82\x82H\xe2\x82\x84\xe2\x88\x99H\xe2\x82\x82O). \xc4\xaepiltas \xc4\xaf vanden\xc4\xaf natrio sulfidas reaguoja su vandenyje i\xc5\xa1tirpusiu deguonimi ir susidaro natrio sulfatas. Vandenilio sulfidas \xc5\xa1alinamas chloru. Cheminiu b\xc5\xabdu dujos i\xc5\xa1 vandens \xc5\xa1alinamos retai. Vartojant reagentus, sud\xc4\x97tingesn\xc4\x97 ir brangesn\xc4\x97 \xc4\xafrengini\xc5\xb3 eksploatacija, be to gali pablog\xc4\x97ti vandens kokyb\xc4\x97.'